|  |  |  |
| --- | --- | --- |
|  |  | |
| Saksbehandler/telefon: | | |
| Konstantin Stensbak-Friesen / 41104865 | | |
| Vår dato: | | 08.03.2019 |
| Vår referanse: | | 17/67842-19 |
|  | |  |

|  |  |  |
| --- | --- | --- |
| Notat | |  |
| Til: | 3 Postmottak Region vest Kristian Bauge | |
| Fra: | Bompengeforvaltning | |
| Kopi: | Alberte Marie Ruud Åge K Jensen | |
|  |  | |
|  |  | |

Takstvedtak for Bypakke Bergen – etablering av nye bomstasjoner og innføring av bompengebetaling for elbiler

Vi viser til takstvedtak av 19. april 2018 og regionens notat av 6. mars 2018 der det søkes om takstvedtak i forbindelse med etablering av nye bomstasjoner i Bypakke Bergen, jf. dokument 15 og 18 i samme sak.

Det foreslåtte takst- og rabattsystemet i regionens søknad er i henhold til Prop. 11 S (2017-2018) Finansiering av Bypakke Bergen i Hordaland, jf. Innst. 90 S (2017-2018), som ble behandlet og vedtatt av Stortinget 20. desember 2017. Det er lagt til grunn en gjennomsnittlig inntekt per passering (gjennomsnittstakst) på 11,5 kr i 2017-prisnivå når de nye bomstasjonene er i drift. Omregnet til 2019-prisnivå tilsvarer dette en **gjennomsnittstakst på 12 kr**.

**Etablering av nye bomstasjoner**

I Prop. 11 S (2017-2018) er det lagt til grunn at det skal etableres 15 nye bomstasjoner i tillegg til de eksisterende stasjonene. De nye bomstasjonene er:

|  |  |
| --- | --- |
| **Nr** | **Bomstasjonsplassering** |
| 15 | E39 Åsanevegen |
| 16 | Fv 243 Tellevikvegen |
| 17 | Fv 267 Åsamyrane |
| 18 | Rv 555 Sotravegen |
| 19 | Fv 558 Lyderhornsvegen |
| 20 | Fv 556 Straumevegen |
| 21 | Rv 580 Flyplassvegen |
| 22 | Fv 179 Steinsvikvegen |
| 23 | Fv 172 Skagevegen |
| 24 | Rv 580 Fritz C. Riebers veg |
| 25 | Fv 582 Fanavegen |
| 26 | E16 Arnavegen |
| 27 | Fv 580 Hardangervegen |
| 28 | Fv 555 Strandkaien |
| 29 | Fv 585 Småstrandgaten |

De nye bomstasjonene får enveis innkreving mot sentrum, slik som i eksisterende bomstasjoner. Det er lagt til grunn at de nye bomstasjonene ikke skal ha tidsdifferensierte takster. Innkrevingen i de nye bomstasjonene skal etter planen starte 6. april 2019.

**Innføring av betaling for nullutslippskjøretøy**

Ved stortingsbehandlingen av Prop. 87 S (2017-2018) ble det åpnet for at det lokalt kan fastsettes en takst for nullutslippskjøretøy i alle bompengeanlegg. Nullutslippskjøretøy er fellesbetegnelsen på elbiler og hydrogenbiler. Taksten kan variere mellom 0 og 50 pst. av ordinær takst fratrukket brikkerabatt. I tråd med bompengepolitikken generelt forutsettes det lokal­politiske vedtak for å forankre takstnivået for null­utslippskjøretøy.

I Prop. 11 S (2016-2017) ble vist til at det lokalpolitisk er lagt til grunn bompengebetaling fra elbiler på 20 kr i rush og 10 kr utenom rush når andelen elbiler overstiger 20 pst.

Passeringsstatisktikken viser nå at elbileier utgjør over 20 pst. av alle passeringer i bomringen i Bergen. Følgelig legges det til grunn at elbiler skal begynne å betale bompenger fra samme tidspunkt som de nye bomstasjonene settes i drift.

Lokalpolitisk er det forutsatt at nullutslippskjøretøy som er drevet av hydrogen fortsatt skal fritas fra betaling av bompenger i Bergen når elbiler skal begynne å betale. Samferdselsdepartementet har derfor åpnet for at det innføres en fritaksordning for hydrogenbiler i bomringen i Bergen.

I Prop. 11 S (2016-2017) er det ikke gitt spesifisering om betalingen for nullutslippskjøretøy i takstgruppe 2. Inntil videre legges det derfor til grunn at nullutslippskjøretøy i takstgruppe 2 ikke skal betale bompenger i bomringen i Bergen.

**Takstvedtak**

Med basis i ovennevnte godkjenner Vegdirektoratet følgende takst- og rabattsystem for Bypakke Bergen i 2019-kr:

|  |  |  |  |  |  |  |
| --- | --- | --- | --- | --- | --- | --- |
|  | Takstgruppe 1 | | | Takstgruppe 2 | | |
|  | Diesel | Normaltakst | Nullutslipp | Euro V og eldre | Euro VI | Nullutslipp |
| Utenfor rush | 30 | 25 | 10 | 70 | 37 | 0 |
| Rushtid (6.30-9.00 og 15.00-17.00) | 56 | 51 | 20 | 123 | 75 | 0 |

Gjelder ikke i bomstasjonene som etableres, jf. Prop. 11 S (2017-2018). For disse gjelder takster «utenfor rush» hele døgnet.

Takstgruppe 1: Kjøretøy med tillatt totalvekt til og med 3500 kg, samt alle kjøretøy uavhengig av vekt i kjøretøykategori M1.

Takstgruppe 2: Kjøretøy med tillatt totalvekt fra og med 3501 kg med unntak av kjøretøy som er registrert i kjøretøykategori M1.

For at kjøretøy over 3 500 kg i kategori M1 skal inngå i takstgruppe 1, stilles det krav om elektronisk brikke med gyldig avtale.

*Fritaksordninger*

Det gis fritak ifølge enhver tids gjeldende takstretningslinjer. Per i dag gjelder dette:

* Passasjerer i alle typer kjøretøy
* Gående og syklende
* Motorsykler og mopeder
* Kollektivtransport i konsesjonert rute\*
* Uniformerte utrykningskjøretøy, samt sivile utrykningskjøretøy i tjenesteoppdrag\*
* Forflytningshemmede med gyldig parkeringstillatelse\*

I tillegg innføres følgende fritak særskilt for Bypakke Bergen:

* Hydrogenbiler\*

Fritaksordninger merket med \* gis etter søknad og forutsetter gyldig elektronisk brikke og -avtale.

*Rabattordninger*

Følgende rabattordninger skal gjelde for Bypakke Bergen:

* Kjøretøy i takstgruppe 1 med gyldig brikkeavtale får 20 pst. rabatt. Øvrige kjøretøy får ingen rabatt.
* Felles timesregel for alle bomstasjonene i bypakken, dvs. hvert kjøretøy belastes for kun én passering pr time. Ordningen med timesregel skal gjelde for både takstgruppe 1 og takstgruppe 2.
* Passeringstak på 60 passeringer per kalendermåned. Ordningen med timesregel skal gjelde for både takstgruppe 1 og takstgruppe 2.

Alle rabattordninger forutsetter gyldig avtale og elektronisk brikke.

*Nærmere om timesregelen*

Lokalpolitisk er det forutsatt at det er den høyeste taksten som skal belastes trafikanten ved flere passeringer med ulike takster innenfor en time. Det er i Prop. 11 S (2017-2018) presisert at en slik timesregel innebærer en funksjonalitet som ikke er mulig i dagens systemløsning for bompengeinnkreving. Inntil videre vil det derfor være den første registrerte passeringen i sentralsystemet i løpet av en time som vil bli belastet trafikanten, uavhengig av takst. Den første registrerte passeringen er i de aller fleste tilfeller identisk med kjøretøyets første passering i bomstasjonen, men det kan forekomme avvik.

Vi ber regionen om å kunngjøre takstvedtaket på ordinær måte.